கேள்வி: மமதி சாரி - தொழில் பற்றி விளக்கவும்.
பதில்: மமதி ராஜ் தொலைக்காட்சி தொகுப்பாளராகத் தனது வாழ்க்கையைத் தொடங்கினார். பல தொலைக்காட்சி நிகழ்ச்சித் தொகுப்பாளராகப் பணியாற்றுவதற்கு முன்பு, 2007-ஆம் ஆண்டு ''பிக் பண்பலையின் பிக் வணக்கத்தில் ரேடியோ ஜாக்கியாகப்'' பணியாற்றினார். 2013-ஆம் ஆண்டு சன் தொலைக்காட்சி ஒளிபரப்பான ''வாணி ராணி (தொலைக்காட்சித் தொடர்)'' என்ற தொலைக்காட்சித் தொடரில் இவர் நடிகையாக அறிமுகமானார். இவர் கோகிலா சாமிநாதன், ஜெசுசி ஆகிய இரட்டை வேடங்களில் நடித்தார். இருவரும் எதிர் கதாபாத்திரங்களில் நடித்தனர். பின்னர் மமதி சன் தொலைக்காட்சியில் ஒளிபரப்பான வணக்கம் தமிழா என்ற தொலைக்காட்சி நிகழ்ச்சியில் நிகழ்ச்சித் தொகுப்பாளராகத் தோன்றினார். 2018-ஆம் ஆண்டில், விஜய் தொலைக்காட்சி ஒளிபரப்பான ''பிக் பாஸ் தமிழ் 2'' என்ற மெய்ம்மைக் காட்சியில் போட்டியாளராகப் பங்கேற்றார். இருப்பினும் நிகழ்ச்சியின் 14ஆவது நாளில் போட்டியிலிருந்து வெளியேற்றப்பட்டார். நிகழ்ச்சியிலிருந்து வெளியேற்றப்பட்ட பின்னர் ''டைம் என்ன பாஸ்'' என்ற குறு வலைத் தொடரில் நடித்தார். 2022-ஆம் ஆண்டில், 2 வருட இடைவெளிக்குப் பிறகு மீண்டும் நடிப்பதாக அறிவித்தார். மேலும் நடிகர்கள் அஜித் குமார், மஞ்சு வாரியர் இணைந்து துணிவு படத்தில் துணை வேடத்தில் நடித்தார்.